KONNEN DWA OU YO

Diskriminasyon Baze Sou 

Oryantasyon Seksyèl ak Idantite Sèks

OFCCP Pwoteje Dwa Ou Kont 

Diskriminasyon Baze Sou Oryantasyon 

Seksyèl ak Idantite Sèks 

Biwo a nan Pwogram Konfòmite Kontra Federal yo /

Office of Federal Contract Compliance Programs (OFCCP) 

ranfòse Lòd Egzekitif 11246, jan yo te modifye li, ki entèdi 

kontraktè ak sou-kontraktè yo nan fè diskriminasyon kont 

anplwaye ak aplikan yo pou travay baze sou oryantasyon 

seksyèl oswa idantite sèks yo. 

1. Kijan OFCCP defini oryantasyon seksyèl ak 

idantite sèks? 

“Oryantasyon seksyèl” refere bay atraksyon fizik, 

romantik, ak / oswa emosyonèl yon endividyèl gen 

pou yon lòt moun ki gen menm sèks ak / oswa sèks 

opoze yo. Kèk egzanp nan oryantasyon seksyèl gen 

ladan oswa etewoseksyèl, madivin, omoseksyèl, ak 

biseksyèl. 

Tèm “idantite sèks” la refere bay san entèn yon moun 

gen sou sèks pwòp tèt li. Li gen dwa oswa pa gen 

koresponn avèk sèks la yo te asiyen yon moun depi 

nesans, ak gen dwa vizib ba lòt moun oswa pa vizib. 

2. Kisa ki diskriminasyon baze sou 

oryantasyon seksyèl ak idantite sèks? 

Anjeneral diskriminasyon anplwaman egziste lè yon 

anplwayè trete ou, kòm yon anplwaye oswa aplikan 

pou travay, nan yon fason mwens favorab poutèt 

oryantasyon seksyèl oswa idantite sèks ou. Epitou 

diskriminasyon kapab egziste lè yon anplwayè gen 

règleman oswa pwosedi yo ki parèt aparamman jis 

men yo gen yon enpak negatif sou anplwaye oswa 

aplikan yo pou travay, poutèt oryantasyon seksyèl 

oswa idantite sèks ou. 

3. Ki dwa mwen genyen?

Ou gen dwa travay nan yon anviwònman ki san 

diskriminasyon, ki gen ladan asèlman, baze sou 

oryantasyon seksyèl oswa idantite sèks ou. Yo pa 

kapab anmède ou, transfere ou, peye ou mwens, 

refize ou travay, oswa trete ou otreman 

yon fason mwens favorab poutèt 

oryantasyon seksyèl oswa idantite sèks 

ou. Pami lòt bagay yo, kontraktè yo PA 

KAPAB: 

• Mande anplwaye oswa aplikan yo pou 

travay pou okenn enfòmasyon oswa 

idantifikasyon yo pa mande tout lòt 

anplwaye oswa aplikan yo pou travay, 

ki gen ladan enfòmasyon medikal ki 

gen rapò avèk idantite sèks yo; 

• Refize anplwaye ak aplikan yo pou travay 

chans la pou sèvi avèk sal twalèt yo ki 

konsistan avèk idantite sèks yo;

• Anmède anplwaye ak aplikan yo pou travay 

poutèt oryantasyon seksyèl oswa idantite 

sèks yo; 

• Refize konjwen yo ki gen menm sèks ak 

legalman marye avantaj yo bay konjwen 

yo ki gen sèks opoze; oswa

• Refize patnè yo ki gen menm sèks patisipe 

nan sendika sivil oswa patenarya domestik 

yo menm avantaj yo te bay patnè etewoseksyèl 

yo nan relasyon sa yo.

4. Ki moun OFCCP pwoteje? 

OFCCP pwoteje dwa anplwaye ak aplikan yo pou 

travay nan konpayi yo k ap fè biznis avèk 

gouvènman federal la. Sa gen ladan anplwaye yo 

nan bank, konpayi enfòmasyon teknoloji, izin 

anbalaj vyann, magazen an detay, izin fabrikasyon, 

konpayi kontablite, ak konpayi konstwiksyon, 

pami lòt yo. 

5. Kisa mwen dwe fè si mwen kwè anplwayè 

mwen te fè diskriminasyon kont mwen 

poutèt oryantasyon seksyèl oswa idantite 

sèks mwen? 

Ou kapab pote yon plent devan OFCCP si ou panse 

yo te fè diskriminasyon kont ou nan travay la oswa 

pandan ou t ap aplike pou travay la. Ou pa bezwen 

konnen avèk sètitid ke anplwayè ou se yon kontraktè 

oswa sou-kontraktè federal nan lòd pou pote yon plent. 

200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp
6. Kijan mwen pote yon plent devan OFCCP?

Ou kapab pote yon plent diskriminasyon lè ou:

• Ranpli ak soumèt yon fòmilè nan entènèt lan 

atravè sitwèb OFCCP a; 

• Ranpli yon fòmilè anpèsonn nan biwo OFCCP a; 

oswa 

• Lè ou ranpli ak voye yon fòmilè konplè pa lapòs, 

nan imèl, oswa nan faks bay biwo rejyonal OFCCP 

a kote diskriminasyon swadizan an te rive.

Fòmilè a disponib nan entènèt nan sitwèb 

http://www.dol.gov/ofccp/regs/compliance/pdf/

pdfstart.htm ak nan fòma papye nan tout biwo 

OFCCP yo. Pi jwenn biwo a ki pi prè ou, ale nan 

anyè nan biwo OFCCP yo http://www.dol.gov/

ofccp/contacts/ofnation2.htm. 

Sonje byen pou siyen fòmilè plent konplè ou. Si ou 

echwe pou fè sa, OFCCP pral toujou trete 

plent ou men yon anketè OFCCP pral mande ou pou 

siyen fòmilè a pandan yon entèvyou swivi. Yo dwe 

pote plent yo k ap deklare diskriminasyon baze 

sou ras, koulè, relijyon, sèks, oryantasyon seksyèl, 

idantite sèks, oswa orijin nasyonal nan lespas 

180 jou yo depi dat diskriminasyon swadizan an, 

amwenske yo pwolonje peryòd la pou pote plent la 

poutèt rezon valab. Yo aplike menm peryòd 180-jou 

a bay plent sou diskriminasyon swadizan yo pou 

diskisyon, divilgasyon, oswa kesyon sou salè.

7. Èske anplwayè mwen kapab revoke, refize 

ogmantasyon, oswa trete mwen nan yon 

fason mwens favorab poutèt mwen te pote 

yon plent?

Non. Se ilegal pou anplwayè ou pran vanjans kont 

ou poutèt ou te pote yon plent oswa ap patisipe 

nan yon ankèt. Règleman OFCCP yo pwoteje ou 

kont asèlman, entimidasyon, menas, presyon oswa 

vanjans pou lè ou afime dwa ou yo. 

8. Èske mwen kapab pote yon plent 

diskriminasyon devan toude OFCCP 

ak Komisyon an pou Opòtinite Egal 

nan Anplwaman / Equal Employment 

Opportunity Commission (EEOC)?

Wi, si ou pote plent la devan toude OFCCP ak EEOC, se 

ajans apwopriye a ki pral fè ankèt la sou plent ou. Nan 

kèk sikonstans yo, OFCCP ak EEOC kapab deside pou 

travay ansanm pou fè yon ankèt sou plent ou. 

Anjeneral, OFCCP kenbe prive plent yo pote devan li 

kont kontraktè federal yo k ap deklare diskriminasyon 

baze sou oryantasyon seksyèl oswa idantite sèks yon 

moun. Epitou anjeneral, OFCCP kenbe prive plent yo 

pote devan li kont kontraktè federal yo kote li parèt 

yo gen yon abitid fè diskriminasyon k ap afekte yon 

gwoup anplwaye oswa aplikan yo, ak sa yo ki deklare 

diskriminasyon baze sou enfimite (andikap) oswa 

sitiyasyon veteran. Anjeneral, OFCCP kenbe prive 

plent yo pote devan li kont kontraktè federal yo k ap 

deklare diskriminasyon baze sou poze kesyon sou, 

diskisyon sou, oswa divilgasyon nan salè yon moun. 

9. Kisa ki pral rive si yo rezoud ke mwen te yon 

viktim nan diskriminasyon anplwaman? 

Ou kapab gen dwa jwenn yon solisyon ki mete 

ou nan yon pozisyon kote yo ta gen bay ou si 

diskriminasyon an pa t janm rive. Yo kapab gen dwa 

anboche, pwomote, re-anboche, oswa re-asiyen ou. 

Epitou, ou kapab gen dwa resevwa peman an aryè, 

peman alavans, yon ogmantasyon nan salè oswa 

kèk konbinezon nan tout solisyon sa yo. Anplis, 

si OFCCP jwenn ke kontraktè oswa sou-kontraktè 

a te fè diskriminasyon kont ou, OFCCP kapab fè 

demach pou eskli oswa entèdi oswa retire konpayi 

nan konsiderasyon pou jwenn kontra federal yo 

nan pidevan an oswa anile kontra aktyèl oswa 

modifikasyon kontra konpayi a. 

Pou jwenn plis enfòmasyon:

the u.s. department of labor

Office of Federal Contract Compliance Programs

200 Constitution Avenue, NW

Washington, D.C. 20210

1-800-397-6251

TTY: 1-877-889-5627

www.dol.gov/ofccp

Tanpri sonje ke fèy enfòmasyon sa a bay enfòmasyon jeneral. Yo pa t kreye li 

pou ranplase lwa ak règleman aktyèl yo konsènan pwogram sa a.

Yo te revize sa a nan dat septanm 2016

200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp